Document ID: /roh_data/filtered/fineweb-2-filterrobots_roh.jsonl.gz/42830

Sin la proposta d’in possessur d’ina interpresa forestala ha votà la radunanza cun 34 envers 27 vuschs cunter la participaziun vi dal «Rinch da maschinas forestalas Engiadina Bassa».
Las vischnancas da Zernez e da Scuol avevan gia concedì mintgin in credit da 150’000 francs per fundar e gestir il rintg da maschinas. Era senza il sustegn da la vischnanca da Valsot vegnan Zernez e Scuol a fundar proximamain il rintg da maschinas. Previs è l’acquist da trais maschinas, in gru mobil, ina maschina cun processur ed in funiculara sin lunga distanza.